Asetus luotsi-, posti- ja tullilipuista 1939
Suomen asetuskokoelma 117/1939.

Asetus luotsi-, posti- ja tullilipuista.

Annettu Helsingissä 14 päivänä huhtikuuta 1939.

Suomen lipusta 29 päivänä toukokuuta 1918 annetun lain nojalla säädetään kauppa- ja teollisuusministerin esittelystä, että merenkulku- ja kauppalippu, jota käytetään luotsi-, posti- ja tullilippuna on varustettava seuraavilla merkeillä:

a) luotsilippu (merenkulkulaitoksen lippu): mustan ruorirattaan ympäröimällä Suomen vaakunalla, joka sijoitetaan lipun tangon viereisen ylemmän valkoisen alan keskelle;

b) postilippu: tummalla kromikeltaisella, mustalla varjostetulla posti- ja lennätinlaitoksen tunnuskuvalla, jossa postitorven leveys on 26/10 ja korkeus 12/10 yksikkömittaa sekä kipinäkimpun leveys 20/10 ja korkeus 10/10 yksikkömittaa ja joka sijoitetaan lipun tangon viereiselle ylemmälle valkoiselle alalle siten, että se pituussuuntaan nähden on alan keskellä ja korkeussuuntaan nähden niin, että kipinäkimpun yläreuna on 10/10 ja postitorven alareuna 35/10 yksikkömittaa lipun ylälaidasta:

c) tullilippu: kahden toistansa leikkaavan mustan merkuriussauvan väliin asetetulla Suomen vaakunalla, joka sijoitetaan lipun tangon viereisen ylemmän valkoisen alan keskelle.



Tällä asetuksella kumotaan 13 päivänä syyskuuta 1918 annettu asetus luotsi-, tulli- ja postilipuista.

Helsingissä 14 päivänä huhtikuuta 1939.

Tasavallan Presidentti

KYÖSTI KALLIO.

Kauppa- ja teollisuusministeri Väinö Voionmaa.

</div>

Katso myös
 Tämän asetuksen kumosi asetus liputuksesta Suomen lipulla, joka tuli voimaan 1. kesäkuuta 1978.

Säädökset 1939
Liput